Bankkártyával: a SUMMA mobilalkalmazáson keresztül. A páratlan számmal kezdődő, hatjegyű partnerazonosító és a négy karakterből álló PIN kód segítségével jelentkezhetsz be az alkalmazásba (mindkét azonosítót megtalálod az első előfizetői csomagodhoz mellékelt tájékoztatón). Itt a Kezdőlap és az Előfizetéseim menü alatt is megjelennek a kifizetetlen küldemények. Válaszd ki a csomagot, amit szeretnél kifizetni, majd koppints a Kifizetem most gombra. Egy rövid tájékoztató után a csomag árát a Wordline Financial Services biztonságos oldalán fizetheted ki bankkártyával. Kérjük, figyelj arra, milyen bankkártyát használsz: az online fizetés csak forintalapú bankkártyával díjmentes! A SUMMA a Google Play áruházból, az AppStore-ból és a Huawei AppGalery-ből is letölthető. Bankkártyával: az elofizetes.suvet.hu címen elérhető online ügyfélszolgálati oldalunkon keresztül. A felületre az 1-essel vagy 3-assal kezdődő, hatjegyű partnerazonosító és a négy karakterből álló PIN kód segítségével jelentkezhetsz be (mindkét azonosító megtalálható a csekkes levél jobb felső sarkában). A küldemények listájában azoknál a csomagoknál, amiknél tartozásod van, megjelenik egy Kifizetem most! gomb. Erre kattintva a SIX Payment Services pénzügyi szolgáltató oldalára irányítunk, ahol biztonságosan kifizetheted küldeményed. Kürünk figyelj arra, milyen bankkártyát használsz: az online fizetés csak Forint alapú bankkártyával díjmentes! Bankkártyával a https://asvanyok.hachette.hu oldalon keresztül, a Fizetés gombra kattintva is fizethetsz. Erre a felületre bejelentkezve mindig csak a kifizetésre váró csomagok jelennek meg.  Átutalással: az Hachette Fascicoli S.r.l. (ING) 13700016-07753008-00000000-s számlaszámára. Fontos, hogy a közleményben ne felejtsd el feltüntetni a hatossal kezdődő hatjegyű rendelési azonosítódat vagy a csomaghoz tartozó számla sorszámát.  Csekken: minden küldeményben megtalálható az adott csomag kifizetéséhez használható csekk.